Ir-Regolament tal-Kummissjoni (KEE) Nru 2405/97
tat-8 ta' Diċembru 1997
li jemenda r-Regolament (KE) Nru 2125/95 li jiftaħ u jipprovdi għall-amministrazzjoni tal-kwoti tat-tariffa għall-faqqiegħ Agaricus ippriservat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2201/96 tat-28 ta' Ottubru 1996 dwar l-organizzazzjoni komuni tas-swieq fil-prodotti pproċessati mill-frott u mill-ħxejjex ta' l-ikel [1], kif emendat bir-Regolament (KE) Nru 2199/97 [2], u b'mod partikolari l-Artikolu 15(1) tiegħu,
Wara li kkunsidrat ir-Regolament tal-Kunsill (KE) Nru 3066/95 tat-22 ta' Diċembru 1995 li jistabbilixxi ċerti konċessjonijiet fil-għamla ta' kwoti Komunitarji tat-tariffa għal ċerti prodotti agrikoli u li jipprovdi għall-aġġustament, bħala miżura awtonoma u transitorja, ta' ċerti konċessjonijiet agrikoli pprovvduti fil-Ftehimijiet Ewropej sabiex iqisu n-Negozjati Multilaterali Kummerċjali tar-Round ta' l-Urugwaj [3], kif l-aħħar emendat bir-Regolament (KE) Nru 1595/97 [4], u b'mod partikolari l-Artikolu 8 tiegħu,
Billi l-Artikolu 4 tar-Regolament tal-Kummissjoni (KE) Nru 2125/95 [5], kif emendat bir-Regolament (KE) Nru 2723/95 [6], jipprovdi li l-kwoti jiġu mqassma bejn l-importaturi tradizzjonali u importaturi ġodda u jiddefinixxi ż-żewġ kategoriji ta' importaturi; billi l-esperjenza fuq numru ta' snin ta' l-applikazzjoni ta' l-iskema turi illi l-kriterji għall-eliġibbiltà għandha tintgħamel iktar rigoruża sabiex tirrestrinġi l-applikazzjonijiet għall-impriżi li jimportaw u jesportaw il-frott u l-ħxejjex ta' l-ikel ipproċessati; billi għandu jkun hemm ukoll perjodu transitprju taż-żmien qabel ma tiġi applikata din id-disposizzjoni għall-importaturi tradizzjonali;
Billi l-Anness I mar-Regolament (KE) Nru 2125/95 għandu jiġi emendat sabiex jaġġusta l-kwoti tal-kwantitajiet il-ġodda indikati fl-Annessi VI, II u V, rispettivament, mar-Regolament (KE) Nru 3066/95;billi, madankollu, dawn il-kwoti jridu jissoktaw jiġu amministrati skond is-sena kalendarja u mhux mill-1 ta' Lulju sat-30 ta' Ġunju, filwaqt li jitqies illi għall-pajiżi terzi il-kwantitajiet allokati għas-sena 1997 diġà ntużaw kollha sa mit-2 ta' Jnnar 1997, kif indikat fir-Regolament tal-Kummissjoni (KE) Nru 8/97 [7];
Billi l-prodotti li jidħlu fil-kodiċi tan-NM 07119060, li jkopru ċerti priservi tal-faqqiegħ mhux tat-tip Agaricus ġew miżjuda mal-kwota Pollakka għall-faqqiegħ Agaricus ippriservat fl-Anness II mar-Regolament (KE) Nru 3066/95; billi r-Regolament (KE) Nru 2125/95 għandu jiġi emendat sabiex dawn il-prodotti jkunu jistgħu jiġu importati wkoll bir-rata preferenzali tat-tariffa;
Billi d-Deċiżjoni Nru 1/97 tal-Kunsill ta' Assoċjazzjoni, l-assoċjazzjoni bejn il-Komunitajiet Ewropej u l-Istati Membri tagħha, min-naħa l-waħda, u r-Repubblika tal-Bulgarija [8], tal-Polonja [9] u t tar-Rumanija [10], min-naħa l-oħra, temenda l-Protokoll 4 mal-Ftehimijiet dwar l-Ewropa mal-Bulgarija [11], il-Polonja [12] u r-Rumanija [13] b'effett rispettiv mill-1 ta' Jannar, l-1 ta' Lulju u l-31 ta' Jannar 1997; billi għandha tiġi emendata kif jixraq il-prova ta' l-oriġini tal-prodotti importati;
Billi għandhom iġu mħassra ċerti disposizzjonijiet transitorji li ma għadhomx jgħoddu tar-Regolament (KE) Nru 2125/95;
Billi l-miżuri pprovvduti f'dan ir-Regolament huma skond l-opinjoni tal-Kumitat tal-Ġestjoni tal-Prodotti Proċessati mill-Frott u mill-Ħxejjex ta' l-Ikel,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2125/95 huwa emendat kif ġej:
1. Il-kelma "Agaricus" ' hija mħassra minn dan it-Titolu;
2. L-Artikolu 1 jiġi mibdul b'dan li ġej:
"Artikolu 1
1. Il-kwoti tat-tariffa għall-faqqiegħ Agaricus ippriservat li jidħol fil-kodiċijiet tan-NM 07119040, 20031020 u 20031030, u l-faqqiegħ ippriservat ta' ġenera oħra li jidħol fil-kodiċi tan-NM 07119060 li jiriġina fil-Polonja, muri fl-Anness I għandhom ikunu miftuħa mingħajr preġudizzju għall-kondizzjonijiet stabbiliti f'dan ir-Regolament.
2. Ir-rata tad-dazju li tapplika għandha tkun ta' 12 % ad valorem fil-każ tal-prodotti li jidħlu fil-kodiċi tan-NM 07119040 (Nru tas-Serje 09.4062) u ta' 23 % fil-każ tal-prodotti li jidħlu fil-kodiċijiet tan-NM 20031020 u 20031030 (Nru tas-Serje 09.4063). Madankollu, għandha tapplika r-rata waħdanija ta' 8,4 % fil-każ tal-prodotti ta' hawn fuq li joriġinaw fil-Bulgarija (Nru tas-Serje 09.4725) jew fir-Rumanija (Nru tas-Serje 09.4821), u għall-prodotti li jidħlu fil-kodiċi tan-NM 07119060 (Nru tas-Serje 09.4821) li joriġinaw fil-Polonja.
3. Għall-importazzjonijiet bejn l-1 ta' Lulju u l-1 ta' Diċembru 1997, ir-rata ta' l-applikazzjoni ta' 8,4 % fil-każ tal-prodotti li jidħlu fil-kodiċi tan-NM 07119060 li joriġinaw fil-Polonja ma għandhiex tkun bla ħsara għall-kondizzjonijiet riferiti fl-Artikolu 2 ta' hawn taħt, Madankollu, sabiex tiġi applikata din ir-rata, trid tiġi ssottomessa applikazzjoni qabel il-31 a' Jannar 1998.";
3. L-Artikolu 2(2) jiġi mibdul b'dan li ġej:
"2. Fil-każ ta' pajjiżi għajr il-Bulgarija, il-Polonja u r-Rumanija, il-kwoti għandhom jiġu allokati fost il-pajjiżi fornituri skond l-Anness I, għajr għal parti minnhom li għandha tikkostitwixxi riserva. L-allokazzjoni tista' tiġi aġġustata fuq il-bażi tat-tagħrif li jirrigwarda l-kwantitajiet li għalihom ikunu nħarġu l-liċenzi sat-30 ta' Ġunju.";
4. L-Artikolu 2(3) jiġi mħassar.
5. L-Artikolu 4(1) jiġi mibdul b'dan li ġej:
"1. Iż-żewġ kwantitajiet, jiġifieri dik allokata liċ-Ċina minn banda waħda u dik allokata lill-pajjiżi l-oħra kollha bl-eċċezzjoni taċ-Ċina mill-banda l-oħra skond l-Anness I għandhom jiġu mqassma kif ġej:
(a) 85 % lill-importaturi tradizzjonali.
"Importaturi tradizzjonali" tfisser l-importaturi li jkunu kisbu liċenzi ta' l-importazzjoni skond ir-Regolament (KEE) Nru 3107/94 jew skond dan ir-Regolament f'kull waħda mit-tliet snin kalendarji ta' qabel jew li importaw il-prodotti riferiti fl-Artikolu 1(1) f'mill-inqas tnejn mit-tliet snin kalendarji ta' qabel. Mill-1 ta' Jannar 1999, l-importaturi jridu wkoll iforni prova illi jkunu importaw ukoll u/jew esportaw mill-inqas 100 tunnellata metrika ta' prodotti pproċessati mill-frott jew mill-ħxejjex ta' l-ikel, kif riferit fl-Artikolu 1(2) tar-Regolament tal-Kunsill (KE) Nru 2201/96 [14], matul is-sena li tiġi qabel l-applikazzjoni tagħhom.
(b) 15 % lill-importaturi l-ġodda.
"Importaturi ġodda" tfisser importaturi oħra għajr dawk riferiti fil-(a) li huma negozjanti, persuni naturali jew legali, individwi jew gruppi li jkunu importaw u/jew esportaw mill-inqas 50 tunnellata metrika ta' prodotti mill-frott u mill-prodotti ta' l-ikel, kif riferit fl-Artikolu 1(2) tar-Regolament (KE) Nru 2201/96, f'kull waħda mis-sentejn ta' qabel. Il-konformità ma' din il-kondizzjoni għandha tiġi ċċertifikata f'reġistru tal-kummerċ miżmum mill-Istat Membru jew b'kull prova oħra aċċettata mill-Istat Membru u bi prova ta' l-importazzjoni u/jew l-esportazzjoni. Meta l-importaturi ta' din il-kategorija jkunu kisbu l-liċenzi ta' l-importazzjoni skond dan ir-Regolament, fis-sena kalendarja ta' qabel, iridu juru prova li jkunu ħarġu fiċ-ċirkolazzjoni ħielsa, f'isimhom, mill-inqas 50 % tal-kwantità allokata lilhom."
6. il-paragrafu 4 li ġej jiġi miżjud ma' l-Artikolu 4:
"4. Minkejja l-Artikolu 9 tar-Regolament (KE) Nru 3719/88, id-drittijiet li joħorġu mill-liċenzi ta' l-importazzjoni ma għandhomx ikunu trasferibbli.";
7. jiżdied il-paragrafu li ġej ma' l-Artikolu 4:
"5. Il-Kaxxa 20 ta' dawn l-applikazzjonijiet għall-importazzjoni għandu jkun fiha wieħed minn dan li ġej, skond kif japplika:
- "Liċenza applikata għaliha skond l-Artikolu 4(1)(a) tar-Regolament (KEE) Nru 2125/95";,
jew
- "Liċenza applikata għaliha skond l-Artikolu 4(1)(b) tar-Regolament (KEE) Nru 2125/95";";
8. l-Artikolu 5(1) jiġi mibdul b'dan li ġej:
"1. L-applikazzjonijiet għal-liċenzi ssottomessi mill-importaturi tradizzjonali kif riferit fl-Artikolu 4(1)(a) jistgħu ma jkollhomx x'jaqsmu, f'kull perjodu taż-żmien ta' sitt xhur, ma' kwantità li taqbeż is-60 % tal-kwantità medja ta' kull sena ta' l-importazzjonijiet effettwati skond ir-Regolament (KE) Nru 3107/94 jew dan ir-Regolament matul it-tliet snin kalendarji ta' qabel.";
9. l-Artikolu 10(3) jiġi mibdul b'dan li ġej:
"3. Skond il-Protokoll 4 tal-Ftehimijiet dwar l-Ewropa, il-prodotti li joriġinaw fil-Bulgarija, il-Polonja u r-Rumanija għandhom jiġu rrilaxxjati fiċ-ċirkolazzjoni ħielsa fil-Komunità mal-preżentazzjoni ta' ċertifikat EUR.1 maħruġ mill-awtoritajiet ta' dawn il-pajjiżi jew dikjarazzjoni mogħtija mill-importatur jew fattura.";
10. l-Artikolu 11(2) jiġi mibdul b'dan li ġej:
"2. L-applikazzjonijiet għall-liċenzi u l-liċenzi ta' l-importazzjoni għandhom jinkludu l-pajjiż ta' l-oriġini fil-kaxxa 8 u l-kelma "iva"; immarkata b'salib.";
11. l-Anness I huwa mibdul bl-Anness ma' dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika b'effett mill-1 ta' Lulju 1997, bl-eċċezzjoni ta' l-Artikolu 1 minn (5) sa (8) u (10), li għandu jibda japplika mill-1 ta' Jannar 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fit-3 ta' Diċembru 1997.